***Dom*** je slovenský film a celovečerný debut režisérky a scenáristky Zuzany Liovej nakrútený v roku 2011.

Predošlá tvorba Zuzany Liovej
-----------------------------

Zuzana Liová začala pracovať po ukončení štúdia na Vysokej škole muzických umení pre Slovenskú televíziu. V roku 2005 nakrútila televízny film *Ticho*, ktorý obsahuje prvky žánru sociálnej drámy. Po *Tichu* sa Liová rozhodla zrealizovať celovečernú snímku *Dom* (2011). Scenár, ocenený Cenou Tibora Vichtu, vznikol už v roku 2003. Finančné
problémy, hospodárska kríza, ale aj prerábanie scenára (verzií bolo päť) spôsobili, že sa snímka začala natáčať až v roku 2010. Ešte predtým si však stihla talentovaná režisérka a scenáristka prebrať ďalšie ocenenie za  kvalitný scenár – Cenu Krzysztofa Kieślowskeho na festivale v Cannes. Na samotné prihlásenie sa do súťaže ScripTeast si Zuzana Liová spomína: „Keď som robila *Ticho*, prišla mi z Poľska obálka, kde ma Dariusz Jabłoński z programu ScripTeast vyzval, že pokiaľ mám nejaký scenár, nech im ho pošlem. ScripTeast otvárali vtedy prvýkrát. Takto som sa o workshope dozvedela. Ale to ešte nebola záruka, že môj scenár vyberú. Vďaka Cene som dostala štipendium Nipkow Programm v Berlíne. To mi umožnilo dať výpoveď v STV a odísť písať scenár do Berlína."

Dej a charakteristika
---------------------

Film je intímnou drámou otca Imricha a jeho mladšej dcéry Evy, príbehom dvoch odlišných generácií. 

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Imrich (Miroslav Krobot) stavia dom pre svoju mladšiu dcéru, aby jej nedovolil odísť preč. Na ich pozemku už stojí dom postavený pre staršiu dcéru Janu, ktorá sa mu však vzoprela a on ju zato zo svojho života vytesnil a prerušil s jej rodinou kontakt. Ani Eva sa nechce podvoliť otcovmu prianiu. Je v maturitnom ročníku, píše spolužiakom referáty a za peniaze z nich chodí poza školu na brigády. Chce si zarobiť na prácu a pobyt ako au-pair v Londýne. 
  
Napätie medzi Evou a otcom sa stupňuje. Po rôznych dohovoroch zo strany rodiny (Tatiana Medvecká, Marek Geišberg), sa ich vzťah aspoň trochu zlepší. Keď sa všetko uberá správnym smerom, skríži Eve cestu nový muž, starší a ženatý Jakub (Marián Mitaš).

 Opis zápletky alebo rozuzlenia príbehu sa tu končí.
Film bol v katalógu Medzinárodného Bratislavského festivalu 2011 definovaný ako „intímna dráma o strete snov rôznych generácií". Na Medzinárodnom festivale Berlinale koordinátorka festivalového programu Anna Hoffman dielo komentovala týmito slovami: „Generačný konflikt, v ktorom sú aj vedľajšie postavy opísané v takom detaile, až môžeme režisérku upodozrievať, že film bol modelovaný a inšpirovaný filmami svetoznámych režisérov britskej sociálnej drámy Mikea Leigha alebo Kena Loacha. Ale práve mlčanlivosť a hlboko zakorenené city generácie rodičov tu reflektujú vážny dosah radikálnej sociálnej zmeny a boj, ktorý s touto zmenou súvisí. Liovej celovečerný film je pozoruhodným príkladom mladej, inteligentnej kinematografie vo východnej Európe." Bol prvým filmom, ktorý na tomto prestížnom festivale po dvadsiatich rokoch prezentoval modernú slovenskú kinematografiu.

Zuzana Liová o svojom filme hovorí, že pre ňu nefunguje ako terapia, nič osobné ním nechcela riešiť. Pre ňu bola najzaujímavejšia téma vzťahu otec – dcéra.

Názov filmu vystihuje to, okolo čoho sa celý dej točí. Dom sa počas filmu stavia, tehlička po tehličke. Do domu sa chodia ukrývať postupne viaceré postavy. Divák sa často na dom pozerá, či už z okna autobusu alebo panelákového okna „vydedenej" staršej dcéry. Keď otec Imrich nechce pustiť dcéru po maturite za prácou do Londýna, jeho manželka reaguje: „Tak ju priviaž reťazou k domu!" Podobne pri oslave Eviných narodenín otec (provokatívne) povie, že najväčším a jediným darčekom je dom na dvore. Spôsobí tým veľmi rýchly a rázny koniec oslavy.

Ocenenia
--------

* 2003: Cena Tibora Vichtu
* 2010: Cena Krzysztofa Kieślowskeho

Referencie
----------

1. 1 2  ZVALOVÁ, Adela. 2011. *Cesta k domu (KINEČKO). Kinečko sa červená*, 2012, č.12, s.7. *Citované podľa:* ,
2. ↑  Materiál k filmu Dom v rámci festivalu Berlinale 2011. Archiv SFU.
3. 1 2  ZVALOVÁ, Adela. *CESTA K DOMU (KINEČKO)* [online]. kinema.sk, 10.máj 2011, [cit. 2014-01-16]. Dostupné online.

Externé odkazy
--------------

* *Dom* v Česko-Slovenskej filmovej databáze
* *Dom* v Internet Movie Database (po anglicky)
* Oficiálna stránka filmu
* Recenzia filmu na www.kinema.sk

| Ceny filmu *Dom* |
| --- |
| 

| * z
* d
* u
Slnko v sieti za Najlepší hraný film |
| --- |
| 
* *Slnečný štát* (2006)
* *Muzika* (2008)
* *Pokoj v duši* (2010)
* *Dom* (2012)
* *Môj pes Killer* (2014)
* *Eva Nová* (2016)
* *Učiteľka* (2017)
* *Čiara* (2018)
* *Tlmočník* (2019)
* *Nech je svetlo* (2020)
* *Cenzorka* (2022)
* *Obeť* (2023)

 |

| * z
* d
* u
Slnko v sieti za Najlepší scenár |
| --- |
| 
* Marek Leščák / Martin Šulík (2006)
* Ondrej Šulaj (2008)
* Juraj Lehotský / Marek Leščák (2010)
* Zuzana Liová (2012)
* Mira Fornay (2014)
* Marko Škop (2016)
* Petr Jarchovský (2017)
* Marek Leščák / Iveta Grófová (2018)
* Marek Leščák / Martin Šulík (2019)
* Marko Škop (2020)
* Ivan Ostrochovský / Peter Kerekes (2022)
* Jana Skořepová / Ivo Trajkov (2023)

 |

| * z
* d
* u
Slnko v sieti za Najlepší mužský herecký výkon |
| --- |
| 
* Jan Tříska (2006)
* Ľuboš Kostelný (2008)
* Attila Mokos (2010)
* Miroslav Krobot (2012)
* Attila Mokos (2014)
* Milan Ondrík (2016)
* Karel Roden (2017)
* Tomáš Maštalír (2018)
* Jiří Menzel
* Peter Simonischek (2019)
* Milan Ondrík (2020)
* Miroslav Krobot (2022)
* Attila Mokos (2023)

 |

| * z
* d
* u
Slnko v sieti za Najlepší ženský herecký výkon |
| --- |
| 
* Anna Geislerová (2006)
* Iva Bittová (2008)
* Anna Frielová (2010)
* Judit Bárdos (2012)
* Zuzana Mauréry (2014)
* Emília Vášáryová (2016)
* Zuzana Mauréry (2017)
* Zuzana Kronerová (2018)
* Zuzana Bydžovská (2019)
* Zuzana Konečná (2020)
* Irina Kirjazeva (2022)
* Judit Bárdos (2023)

 |

| * z
* d
* u
Slnko v sieti za Najlepší vedľajší mužský herecký výkon |
| --- |
| 
* Martin Huba (2008)
* Roman Luknár (2010)
* Marek Geišberg (2012)
* Miroslav Krobot (2014)
* Oldřich Kaiser (2017)
* Robert Roth (2018)
* Marián Geišberg† (2019)
* Gregor Hološka (2020)
* Oldřich Kaiser (2022)
* Attila Mokos (2023)

 |

| * z
* d
* u
Slnko v sieti za Najlepší vedľajší ženský herecký výkon |
| --- |
| 
* Jana Oľhová (2008)
* Helena Krajčiová (2010)
* Taťjana Medvecká (2012)
* Jana Oľhová (2014)
* Zuzana Kronerová (2017)
* Judit Bárdos (2018)
* Kristýna Boková (2019)
* Anna Geislerová (2020)
* Zuzana Kronerová (2022)
* Jana Kvantiková (2023)

 |

 |